Հենրի Ուինստոն

Հենրի Ուինսթոն (, ), աֆրոամերիկացի հասարակական-քաղաքական գործիչ

Ծնվել է Հաթիսբուրգ քաղաքում (Միսսիսիպի նահանգ) բանվորի ընտանիքում։ 1931 թվականին ընդունվել է կոմունիստական երիտասարդական միության (ԿԵՄ), 1933 թվականին՝ ԱՄՆ կոմունիստական կուսակցության շարքերը։ Եղել է դեպի Վաշինգտոն Կանզաս Սիթիի գործազուրկների երթի կազմակերպիչներից։

1938-1941 թվականին՝ ԿԵՄ Ազգային գործկոմի քարտուղար։ 1941-1945 թվականներին ծառայել է ԱՄՆ զինված ուժերում։

1947 թվականին ընտրվել է կոմկուսի ազգային խորհրդի անդամ և ազգային կոմիտեի քարտուղար։ 1948 թվականին, Սմիթի օրենքը խախտելու և կառավարության տապալումը քաջալերելու մեղադրանքով, ձերբակալվել է, սակայն ապացույցների բացակայության պատճառով բաց է թողնվել։ Հետապնդումների և հալածանքների հետևանքով հանձվել է իշխանություններին և 1956 թվականին բանտարկվել։ Տարիների ընթացքում ծանր հիվանդացել և կուրացել է։ Ազատվել է 1961 թվականին։ 1961 թվականից եղել է ԱՄՆ-ի կոմկուսի գործադիր բյուրոյի (1969 թվականից՝ քաղկոմիտե), 1964 թվականին՝ ազգգային կոմիտեի քարտուղարության (1972 թվականից՝ ԿԿ) անդամ։

Ծանոթագրություններ 

Պետական գործիչներ
ԱՄՆ-ի քաղաքական գործիչներ
Ամերիկացի հասարակական գործիչներ